**উভা প্রদেশ** (সিংহলি: ඌව පළාත *উভ পলাট*, তামিল: ஊவா மாகாணம் *উভা মাকানম*) শ্রীলঙ্কার দ্বিতীয় সর্বনিম্ন জনবহুল প্রদেশ। ১৮৯৬ সালে প্রদেশটি গঠিত হয়। এর বর্তমান জনসংখ্যা 1,259,880। এটি দুটি জেলা নিয়ে গঠিত: বাদুল্লা এবং মনেরাগালা। এই প্রদেশের রাজধানী বাদুল্লা । উভা প্রদেশটি পূর্ব, দক্ষিণ, সবরগামুয়া এবং মধ্য প্রদেশ দ্বারা বেষ্টিত। এর প্রধান পর্যটন কেন্দ্রগুলো হলো: দুনহিন্দা জলপ্রপাত, ডায়ালুমা জলপ্রপাত, রাওয়ানা জলপ্রপাত, ইয়ালা জাতীয় উদ্যান (আংশিকভাবে দক্ষিণ ও পূর্ব প্রদেশের অন্তর্ভুক্ত) এবং গাল ওয়া জাতীয় উদ্যান (আংশিকভাবে পূর্ব প্রদেশের অন্তর্ভুক্ত)। গাল ওয়া পাহাড় এবং প্রদেশের মধ্যীয় পর্বতগুলো প্রদেশটির মূল উচ্চভূমি। অন্যদিকে মহাভেলে ( সিংহলি : *মহা বালুকাময়*) এবং মেনিক (সিংহলি: *রত্নপাথর* ) নদী এবং সেনানায়াকে সমুদ্রায়া এবং মাদুর ওয়া জলাশয়গুলো প্রদেশটির প্রধান জলপথ।

ইতিহাস
------

প্রাদেশিক ইতিহাসে ব্রিটিশ ঔপনিবেশিক সরকারের বিরুদ্ধে ১৮১৮ সালের অভ্যুত্থান (তৃতীয় ক্যান্ডি যুদ্ধ) রেকর্ড করা হয়েছে। বিদ্রোহটি আনুষ্ঠানিকভাবে সাবেক স্বাধীন উদরতা (সিংহলি:*আপ-কান্ট্রি* ) নিয়ন্ত্রণ করেছিল। উভা প্রদেশ সেই অঞ্চলের অন্তর্ভুক্ত ছিল। এই বিদ্রোহের নেতৃত্বে ছিলেন একজন বিদ্রোহী নেতা কেপ্পেটিপোলা ডিসাও। সিংহলিরা আজও উদ্‌যাপন করেন। ব্রিটিশ সরকার তাকে প্রথমে বিদ্রোহ বন্ধ করার জন্য প্রেরণ করেছিল।[] কেপ্পেটিপোলা অসুস্থ হওয়ার আগে বিদ্রোহীরা মাতালে এবং ক্যান্ডি দখল করলেও পরে ব্রিটিশরা কেপ্পেটিপোলাকে বন্দী করে তার শিরশ্ছেদ করে। তার খুলিটি অস্বাভাবিক তথা স্বাভাবিকের চেয়ে চওড়া হওয়ায় খুলিটি বিশ্লেষণের জন্য ব্রিটেনে প্রেরণ করা হয়। স্বাধীনতার পরে খুলিটিক্র শ্রীলঙ্কায় ফিরিয়ে এনে ক্যান্ডি জাদুঘরে রাখা হয়েছে।[]

ব্রিটিশরা এই বিদ্রোহকে সফলভাবে দমন করে। প্রতিশোধ হিসাবে সমগ্র উভা অঞ্চলের ১৮ বছরের বেশি বয়সের সক্ষম পুরুষদের হত্যা করা হয় এবং এই অঞ্চলের সব বাড়িঘরও ধ্বংস করে দেয়।এমনকি ব্রিটিশরা ব্যবস্থা নষ্ট করে, পানীয় কূপগুলোতে বিষ প্রয়োগ করে, সকল গবাদি পশু এবং অন্যান্য গৃহপালিত প্রাণি হত্যা করেছিল এবং বিদ্রোহ করা অঞ্চলগুলোর সব কৃষিজমি পুড়িয়ে দেয়।  ওয়েল্লাসা অঞ্চলটির নাম সিংহলি শব্দ "ওয়েল লক্ষায়া" থেকে এসেছে। এর আক্ষরিক অর্থ এক লক্ষ) ধানক্ষেত। এটি হাজার হাজার আবাদকৃত ধানক্ষেতের সমন্বয়ে তৈরি হয়েছিল যা যথেষ্ট পরিমাণে ফসল দিত। কিন্তু এই অঞ্চলটি এখনও ব্রিটিশদের জ্বালাও-পোড়াও নীতির ক্ষতি কাটিয়ে উঠতে পারেনি।

প্রশাসনিক বিভাগ
---------------

### জেলা

উভা প্রদেশ ২টি জেলায় বিভক্ত:

* বাদুল্লা জেলা: ২,৮৬১ কিমি২ (১,১০৫ মা২)
* মনেরাগালা জেলা: ৫,৬৩৯ কিমি২ (২,১৭৭ মা২)

### বিভাগীয় সচিবালয়

শ্রীলঙ্কার জেলাগুলি বিভাগীয় সচিবালয় হিসাবে পরিচিত প্রশাসনিক উপ-ইউনিটে বিভক্ত। এগুলি মূলত সামন্ত কাউন্টির উপর ভিত্তি করে ছিল। তারা পূর্বে বিভাগীয় রাজস্ব অফিসারের বিভাগ বা "ডিআরও বিভাগ" নামে পরিচিত ছিল। পরে এসব ডিআরও সহ-সরকারি এজেন্টে পরিণত হয় এবং বিভাগগুলি "এজিএ বিভাগ" নামে পরিচিত ছিল। বর্তমানে বিভাগগুলি বিভাগীয় সচিব দ্বারা পরিচালিত হয় এবং "ডিএস বিভাগ" নামে পরিচিত।

উভা প্রদেশটি ২৬ টি বিভাগীয় সচিবালয় রয়েছে। এগুলোর মধ্যে বাদুল্লা জেলা ১৫টি এবং মনেরাগালা জেলা ১১টি সচিবালয়ে বিভক্ত।

### প্রধান শহর এবং শহর

হাপুটেলে একটি চা বাগানের বাগান
লিপটন সিট
দিয়ালুমা জলপ্রপাত
* বাদুল্লা
* বান্দরওলা
* হাপুটালে
* মনেরাগালা
* ভেলিমদা
* ভেল্লাওয়া

পর্বতমালা
---------

উভার প্রতীকী পর্বতটি হলো নমুনুকুলা।এটি বাদুল্লা শহরটির চারপাশের পর্বতমালার মধ্যে সর্বোচ্চ পর্বত। পরিষ্কার দিনে নমুনুকুলার শীর্ষ থেকে ভেলিমদা অববাহিকা, কাঠারগামা এবং হাম্বানটোটা সমুদ্র সৈকতের দৃশ্য অবলোকন করা যায়।

হাপুটালে পর্বতমালার সর্বোচ্চ পর্বতশিখর হচ্ছে কিরিগপোঠা। পরিষ্কার দিনে হাপুটেলে-বেরগালার মধ্যবর্তী শূন্যস্থানে দক্ষিণ, সবরগামুয়া প্রদেশের দৃশ্য দেখা যায়।

আরও দেখুন
---------

* উভা প্রদেশের জনবসতির তালিকা
* শ্রীলঙ্কার প্রদেশ
* শ্রীলঙ্কার জেলা

তথ্যসূত্র
---------

1. ↑  ":.News Line : North, East record highest GDP growth rate"। ২০ জুন ২০১২ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৪।
2. ↑  Sri Lanka is to revoke British Governor’s infamous Gazette Notification  ওয়েব্যাক মেশিনে আর্কাইভকৃত ২ জানুয়ারি ২০১৬ তারিখে, Asian Tribune, Sat, 2011-03-12. Retrieved 24 October 2013.
3. ↑  Sumanawathie’s success brings lustre back to Uva Wellassa, Ceylon Daily News, 21 October 2013. Retrieved 24 October 2013.

বহিঃসংযোগ
---------


উইকিমিডিয়া কমন্সে **উভা প্রদেশ** সংক্রান্ত মিডিয়া রয়েছে।

* উভা প্রদেশের সকল শহর

| উভা প্রদেশ সংলগ্ন স্থানসমূহ |
| --- |
| 

|  |  |  |
| --- | --- | --- |
| মধ্য | মধ্য    পূর্ব | পূর্ব |
| মধ্য | 
**উভা প্রদেশ**
 | পূর্ব |
| সবরগামুয়া | দক্ষিণ | পূর্ব |

 |

| * দে
* স
শ্রীলঙ্কার প্রদেশ |
| --- |
| 
* মধ্যাঞ্চল
* পূর্বাঞ্চল
* উত্তর মধ্যাঞ্চল
* উত্তর
* উত্তর পশ্চিমাঞ্চল
* সাবরাগমুওয়া
* দক্ষিণাঞ্চল
* উভা
* পশ্চিমাঞ্চল

 | শ্রীলঙ্কা |